ARRIZABALAGA ARRUZA (EAJ, 2014-11-06):
Eskerrik asko mahai buru andrea, lehendakari jauna, legebiltzar kideok, arratsalde on denoi.
Ez gabiltza ez gai berri batetaz berbetan, ikasle etorkin asko dituzten ikastetxeei giza baliabideak eta baliabide materialak ziurtatzeari buruz berbetan gabiltza beste behin ere. Eta beste behin ere diot pasadan urteko ekainaren 27ko Bilkuran honetaz eztabaidatu bait genuelako.
Erdibidekoa sinatu genuen EH Bildu taldearekin eta Ganbara osoaren babesa izan zuen. Orduan hauxe onartu genuen: "Kanpotik etorritako edo desabantaila sozial eta ekonomikoen ondorioz ikasketetarako zailtasunak dituzten ikasle portzentai altuak dituzten ikastetxeetan aniztasuna, kulturartekotasuna eta hizkuntza sendotzea lantzeko proiektuak bermatzeko neurriak har ditzala Jaurlaritzak baliabideak ziurtatuz eta getizazioa saihestuz".
Eta horretan ibili da Hezkuntza Saila ordutik hona. 2013-2014 kurtsoan sare publikoan 134 irakasle gehiago izan dira jardun hauetan proiektu berriak garatzen. 64 zentroetan banatuta, 322 irakasle Lehen Hezkuntzan eta 48 Bigarren Hezkuntzan gai honetan jarduten ari dira.
Administrazioak eta ikastetxeak proiektuak elkarrekin eratzen ari dira eta itunpeko sarean, itunpeko sarean ere bai gauzak egiten baitira, Oyarzabal jauna, 2013ko urriaren 22ko ordenaren bitartez emandako diru laguntzarekin behar izana izan duten zentro guztietan jardun ahal izan da.
Beraz, ez dakit erantzuten badizudan, Agirrezabala jauna, baina espero da aurten ere diru kontuetan problemarik izan ez izatea eta behar izan guzti horiei heltzea, eta horrela ez bada ekingo diogu gaiari.
Por tanto, no hablamos de nada extraño. Se trata de un problema que preocupa al Departamento de Educación desde hace mucho tiempo. No se inventó nada nuevo el día 27 de junio del año pasado, como ya comenté entonces y como también afirmó la señora Celaá, existían al respecto varios planes elaborados por el Gobierno anterior que se pondrían en marcha en esta legislatura. Se trataba del Plan de Atención Educativa al Alumnado Inmigrante en el marco de la escuela inclusiva intercultural años 2012-2015 y el Plan Estratégico de Atención a la Diversidad en el marco de una escuela inclusiva 2012-2016 y también otro tipo de proyectos con origen en esta nueva legislatura, como puede ser Hamaika Esku.
Todos estos planes donde se recogen medidas concretas ante una problemática real pero que está concentrada en centros muy específicos de titularidad pública como concertada.
Beraz, gaurkoan sinatutako erdibideko berri honekin nahi duguna horixe da, ekainaren 27an hartutako konpromiso hori betetzen jarraitzea, sendotzea eta Jaurlaritzak arazo hau ekiditeko burutzekoplanak eta proiektuak bere osotasunean garatzea.
Baita ere, Agirrezabala jaunak esan duen bezala, ezar ditzala beharrezko mekanismoak. ISEC baxuko ikastetxeek aldaketa metodologikoak, antolakuntzakoak eta abar finkatzen dituztela bermatzeko.
Horrela, ikasle guztion eskola arrakasta ziurtatuz eta getizazioa saihestuz eta, era berean, hauek garatzeko kurtso honetan ekimenak zeintzuk izango diren aurkeztea eta azaltzea Hezkuntza Batzordean.
Horregatik, koherentziagatik sinatzen dugu erdibideko berri hau, hasitako lanari jarraipena emateko, planak eta proiektuak bere osotasunean garatzeko denbora behar baitute.
Oyarzabal jauna, tamalez gaurkoan ere ez dugu zure sinadura gure erdibidekoan ikusiko eta ez dugu ulertzen zergatik. Laguntza, hobekuntza eta bultzada eman behar zaie ikastetxe horiei, premia jakinak baitituzte ikasle etorkinen edo desabantaila sozial eta ekonomikoa bizi diren ikasleen ehuneko handia duen heinean, eta, beraz, eskura jarri behar zaizkie baliabide guztiak egoera horri aurre egin ahal diezaioten.
Arrazoia bada itunpeko zentroen aldeko neurri konkretuak hartu beharko liratekeela, datu batzuk emango dizkizut eta ez ditut Agirrezabala jaunak esandakoak errepikatu nahi. Beraz, murriztu egingo ditut.
Une honetan gutxi gora behera 15.000 ikasle atzerritar daude Euskadiko sisteman eta horietatik 10.000 hezkuntza publikoan eskolatuta daude. Hortaz, ahalegin horren bi heren pasatxo hezkuntza publikoak egiten du modu horretara neurtuz gero.
Aintzat hartu baita ere, ikasle atzerritarren artean Afrikatik etorritako % 82 a ere hezkuntza publikoak duela bere ardurapean.
Horretarako behar dira aniztasuna, kultur artekotasuna eta hezkuntza sendotzea lantzeko proiektuak bere osotasunean garatzea bermatzeko jarraitzea baliabideak ziurtatuz.
Eta hori ez duzue sinatu behar? Beno, barkatu, ikastetxe guztiek behar dute barne egon eta publikoek bereziki.
Y como ha dicho el señor Agirrezabala, no me hable de las ikastolas, sabe que me está hablando de modelos lingüísticos y que no tiene nada que ver en este aspecto.
Horrela bada, EH Bilduko Agirrezabala jaunari eskerrak ematea baino ez zait geratzen eta beste taldeei erdibideko hau babestu dezatela eskatzea, sinatzea ez bada ere talde Popularra.
Besterik ez. Eskerrik asko.